Hangeland: - Nesten ikke til å leve med at jeg har tjent like mye i uken som sykepleiere gjør i året

— Lønningene er blodig urettferdige. Fotball er egentlig veldig lite viktig, sier Brede Hangeland som har tjent seg rik på å løpe etter baller i England.

13. aug. 2016 10:00 Sist oppdatert 25. juli 2017

— Det høres politisk korrekt ut?

— Ja, kanskje. Men det er nesten ikke til å leve med at jeg har tjent like mye i uken som lærere og sykepleiere gjør i året. Jeg har reflektert en del over det. Så skjønner jeg at interessen rundt fotballen gjør at det er sånn, at det sitter 300 millioner kinesere og ser på hver kamp, men hvor skal det stoppe? Jeg tror ikke pengejaget er sunt.